Salvador P. Lopez

Ni Salvador Ponce Lopez (Mayo 27, 1911 – Oktubre 18, 1993), naiyanak idiay Currimao, Ilocos Norte, ket maysa idi a Filipino a mannurat, agiwarwarnak, manursuro, diplomata ken estadista.

Isu ket nagadal idiay Unibersidad ti Filipinas ken nakagun-od iti grado ti Bachelor of Arts iti Ingles idi 1931 ken grado ti Master iti Pilosopia idi 1933. AIdiay Unibersidad ti Filipinas, isu ket kritiko idi ti drama para iti The Philippine Collegian ken kameng ti Upsilon Sigma Phi. Manipud idi 1933 aginggana idi 1936, nangisuro ni Lopez iti literatura ken warnakan idiay Unibersidad ti Manila. Isu ket nagbalin pay nga inaldaw a kolumnista ken editor ti magasin iti Philippine Herald aginggana idi Gubat ti Sangalubongan II.

Idi 1940, ti salaysay ni Lopez' iti "Literature and Society" ket nangabak iti Commonwealth Literary Awards. Nangipuesto ti salaysayna a ti arte ket nasken nga addaan iti substansia a ti panangikappon iti "arte para iti gapu ti arte" ni mannaniw Jose Garcia Villa ket dekadente. Ti salaysay ket nangikasir kadagiti debato, ti tungtungan a nangipatengnga iti proletariano a literatura, kas iti maitulag wenno maikumit a literatura a maigiddiat iti orientasion ti literatura kas maysa nga arte para iti gapu met laeng ti arte.
Isu ket indutok babaen ni Presidente Diosdado Macapagal a kas Sekretario ti Ganganaet a Pannakibiang ken kalpasanna nagbalin nga embahador iti Nagkaykaysa a Pagpagilian para kadagiti innem a tawen sakbay a naidutok manen idiay Pransia kadagiti pito a tawen.

Ni Lopez ket isu idi ti presidente ti Unibersidad ti Filipinas manipud idi 1969 aginggana idi 1975. Isu ket nangipundar ti maysa a sistema ti demokratiko a konsultasion a dagiti keddeng a kas dagiti pannakaital-o ken dagiti pannagidutok ket naaramid babaen ti ad-adu a pannakibinglay babaen ti pakultad ken administratibo a personel; inurnosna pay ti UP kadagiti Sistema ti UP.

Ti presidensia idi ni Lopez idi dagiti estudiante ti UP ket politikoda a radikalisado, nangirugida kadagiti protesta ti masa a magsuppiat iti kanawan a turay ni Marcos manipud iti makunluna a "Bagio ti Umuna a Pagkapat" idi 1970 aginggana iti "Komuna ti Diliman" idi 1971. Idi las-ud iti naudi a naibaga, tinawagan ni Lopez amin dagiti estudiante ti UP, pakultad, ken dagiti a mangikanawa iti unibersidad ken ti kawayana manipud iti militarisasion ni Marcos, idi ti militar ket nangrugrugi a sumakop iti kampus iti panagbiruk kadagiti makunkuna kano nga akinkanigid, aktibista ken dagiti dadduma pay a kasuppiat ti turay. Gapu ti pannagikanawana iti waya ken demokrasia a ti UP, adu ti nangikeddeng kaniana a kas maysa a progresibo ken militante a kameng ti akademia ti UP.

Dagiti nagibasaran 
 Media Museum Who's Who in Print Journalism – Salvador P. Lopez  Naala idi Septiembre 29, 2005.
 Quindoza-Santiago, Dr. Lilia. Philippine Literature during the American Period Naala idi Septiembre 29, 2005.
 Godinez-Ortega, Christine F. The Literary Forms in Philippine Literature  Naala idi Septiembre 29, 2005.

1911 a pannakaipasngay
1993 nga ipupusay
Dagiti mannurat manipud iti Filipinas
Tattao nga Ilokano